McCartney vertel dat hy, Lennon saam masturbeer | Netwerk24
McCartney vertel dat hy, Lennon saam masturbeer
Paul McCartney het in 'n onderhoud erken dat hy en John Lennon in hul jonger dae saam met 'n groep seuns gemasturbeer het voor hulle wêreldroem gesmaak het as lede van die ikoniese musiekgroep, die Beatles.
Die Beatles op die kruin van hul gewildheid.Foto: GETTY IMAGES
Dié ontboeseming gee nuwe betekenis aan die liedjie "I Get by With a Little Help from My Friends" wat Lennon en McCartney in die sestigerjare geskryf het.
Volgens die Independent het McCartney aan die tydskrif GQ vertel hoe hy en John saam met drie ander seuns in 'n donker vertrek by Lennon se huis gemasturbeer het terwyl hulle name van aanloklike vroue van dié tyd, soos Brigitte Bardot, uitgeroep het.
"Ons het dit eenkeer, hoogstens twee keer gedoen. Nou kyk 'n mens terug en vra jouself af: 'Het ons dit regtig gedoen?' Dit het niemand enige leed aangedoen nie, nie eens Brigitte Bardot nie " het die 76-jarige geskerts.
Attitude.co.uk berig dat McCartney ook in die onderhoud gesê het die naaste wat hy aan 'n orgie gekom het, was die keer toe die groep in Las Vegas getoer en hy by twee prostitute geslaap het. "Dit was 'n wonderlike ervaring maar ook die naaste wat ek ooit aan 'n orgie gekom het," het hy gesê.
Die oud-Beatle het ook bespiegel dat ander lede van die groep in Las Vegas "in die aangrensende kamer dalk iets anders op die spyskaart bestel het".